CELEX: 32021R2093
Language: da
Date: 2021-11-29 00:00:00
Title: Kommissionens gennemførelsesforordning (EU) 2021/2093 af 29. november 2021 om godkendelse af dinatrium-5'-guanylat som fodertilsætningsstof til alle dyrearter (EØS-relevant tekst)

30.11.2021   
               
               
                  DA
               
               
                  Den Europæiske Unions Tidende
               
               
                  L 427/169
               
            
         KOMMISSIONENS GENNEMFØRELSESFORORDNING (EU) 2021/2093
         af 29. november 2021
         om godkendelse af dinatrium-5'-guanylat som fodertilsætningsstof til alle dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:
         
                     (1)
                  
                  
                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af sådanne godkendelser.
                  
               
                     (2)
                  
                  
                     Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af dinatrium-5'-guanylat. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
                  
               
                     (3)
                  
                  
                     Ansøgningen vedrører godkendelse af dinatrium-5'-guanylat som fodertilsætningsstof til alle dyrearter med klassificering i kategorien »sensoriske tilsætningsstoffer« og den funktionelle gruppe »aromastoffer«.
                  
               
                     (4)
                  
                  
                     Ansøgeren har anmodet om, at dinatrium-5'-guanylat ligeledes godkendes til anvendelse i drikkevand. I henhold til forordning (EF) nr. 1831/2003 kan »aromastoffer« imidlertid ikke godkendes til anvendelse i drikkevand. Dinatrium-5'-guanylat bør derfor ikke godkendes til anvendelse i drikkevand.
                  
               
                     (5)
                  
                  
                     Den Europæiske Fødevaresikkerhedsautoritet (»autoriteten«) konkluderede i sin udtalelse af 5. maj 2021 (2), at dinatrium-5'-guanylat på de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet.
                  
               
                     (6)
                  
                  
                     Autoriteten konkluderede endvidere, at dinatrium-5'-guanylat er effektivt som smagstilsætningsstof i foder. Autoriteten har også verificeret den rapport om metoderne til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
                  
               
                     (7)
                  
                  
                     Vurderingen af dinatrium-5'-guanylat viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette stof bør derfor godkendes som anført i bilaget til nærværende forordning.
                  
               
                     (8)
                  
                  
                     Der bør fastsættes visse betingelser for at muliggøre bedre kontrol. Det anbefalede indhold bør angives på etiketten til fodertilsætningsstoffet. Hvis et sådant indhold overskrides, bør der angives visse oplysninger på etiketten til forblandinger.
                  
               
                     (9)
                  
                  
                     Det forhold, at dinatrium-5'-guanylat ikke må anvendes som aromastof i drikkevand, udelukker ikke anvendelse heraf i foderblandinger, der gives via vand.
                  
               
                     (10)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Det i bilaget opførte stof, som tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, godkendes som fodertilsætningsstof på de betingelser, der er fastsat i bilaget.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 268 af 18.10.2003, s. 29.
         
            (2)  EFSA Journal 2021;19(6):6619.
      
      
         
            BILAG
            
                        Tilsætningsstoffets identifikationsnummer
                     
                     
                        Navn på indehaveren af godkendelsen
                     
                     
                        Tilsætningsstof
                     
                     
                        Sammensætning, kemisk betegnelse, beskrivelse og analysemetode
                     
                     
                        Dyreart eller -kategori
                     
                     
                        Maksimumsalder
                     
                     
                        Minimumsindhold
                     
                     
                        Maksimumsindhold
                     
                     
                        Andre bestemmelser
                     
                     
                        Godkendelse gyldig til
                     
                  
                        mg aktivstof/kg fuldfoder med et vandindhold på 12 %
                     
                  
                        
                           Kategori: sensoriske tilsætningsstoffer
                        
                        
                           Funktionel gruppe: aromastoffer
                        
                     
                  
                        2b627i
                     
                     
                        —
                     
                     
                        Dinatrium-5'-guanylat
                     
                     
                        
                           Tilsætningsstoffets sammensætning
                        
                        Dinatrium-5'-guanylat (GMP).
                        Pulver
                        
                           Aktivstoffets karakteristika
                        
                        Dinatrium-5'-guanylat (i hydratform) produceret med Corynebacterium stationis KCCM 10530 og Escherichia coli K-12 KFCC 11067.
                        Produceret ved fermentering
                        Renhed: minimum 97 %
                        Kemisk formel:
                        C10H12N5Na2O8P
                        CAS-nr.: 5550-12-9
                        Einecs-nr.: 226-914-1
                        
                           Analysemetode
                            (1)
                        
                        Til bestemmelse af dinatrium-5'-guanylat (GMP) i fodertilsætningsstoffet:
                        
                                    —
                                 
                                 
                                    FAO JECFA-monografi »dinatrium-5'-guanylat«.
                                 
                              Til bestemmelse af dinatrium-5'-guanylate (GMP) i fodertilsætningsstoffet, i aromagivende forblandinger og i vand:
                        
                                    —
                                 
                                 
                                    højtryksvæskekromatografi i kombination med UV-påvisning (HPLC-UV).
                                 
                              
                     
                        Alle dyrearter
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Tilsætningsstoffet anvendes i foder som forblanding.
                                 
                              
                                    2.
                                 
                                 
                                    I brugsvejledningen for anvendelsen af tilsætningsstoffet og forblandingerne angives oplagringsbetingelser og stabilitet over for varmebehandling.
                                 
                              
                                    3.
                                 
                                 
                                    Følgende angives på etiketten til tilsætningsstoffet:
                                    »Anbefalet maksimumsindhold af aktivstoffet alene eller i kombination med andre godkendte ribonucleotider i fuldfoder med et vandindhold på 12 % er 50 mg/kg.«
                                 
                              
                                    4.
                                 
                                 
                                    Funktionel gruppe, identifikationsnummer, navn på aktivstoffet og tilsat mængde skal angives på etiketten til forblandingen, hvis det anvendelsesniveau, der er angivet på etiketten til forblandingen, ville medføre overskridelse af det i punkt 3 omhandlede indhold af aktivstoffet pr. kg fuldfoder.
                                 
                              
                     
                        20. december 2031
                     
                  
               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports